C.F. Hansen, landbygmester i [[Holsten]] fra [[1784]], havde en succesrig tegnestue i Altona, hvor han i 1780'erne og 1790'erne skabte de internationalt berømmede huse langs Palmaille og Elbchaussee. I [[1804]] blev han imidlertid kaldt hjem til København, der havde brug for hans indsats efter [[Københavns brand 1795]] og [[Christiansborgs brand 1794]]. Efter [[Københavns bombardement]] 1807 voksede arbejdsopgaverne i hovedstaden kun, og nevøen Matthias Hansen overtog derfor meget af C.F. Hansens arbejde i Altona og omegn. Han var konstitueret stadsbygmester i Altona 1837-41. Ca. 1828-34 havde han tegnestue sammen med [[Ole Jørgen Schmidt]], der også var stærkt påvirket af C.F. Hansens strenge klassicisme. Hovedværket, Baurs landhus, er tegnet sammen med Schmidt.
Personbillede_savnes Historie